ગીર પૂર્વેના દલખાણીયા રેન્જમાં ર3-ર3 સિંહોના મોતના બનાવથી સિંહપ્રેમીઓ સ્તબ્ધ થઈ ગયા હતા. આવા સંજોગોમાં ઉના અને ગીર-ગઢડા રેવન્યુ વિસ્તારમાં ખાપટ ગામ નજીક પોતાનું ઘર બનાવીને વસી ગયેલા સિંહણે તાજેતરમાં જ બે બચ્ચાને જન્મ આપ્યાના સમાચાર વહેતા થયા છે. જેના પગલે સિંહપ્રેમીઓમાં હરખની હૈલી ઉઠી છે. બીજી બાજુ ગીર પૂર્વેના સિંહના મોતના મામલે વન વિભાગે તાકીદે અમેરીકાથી વેક્શીન મંગાવી ઓબ્ઝર્વેશન હેઠળ રહેલા સિંહોને વેકશીન આપવાનું શરૂ કર્યું છે. પરંતુ ઉના-ગીરગઢડા રેવન્યુ વિસ્તારમાં વસતા સિંહોની તંદુરસ્તી સારી હોવાથી હજુ સુધી આ વિસ્તારમાં સિહોને વેકશીન આપવાની કામગીરી શરૂ નહીં કરી હોવાનું જાણવા મળે છે.